CELEX: E2011P0005
Language: et
Date: 2011-02-24 00:00:00
Title: EFTA järelevalveameti 24. veebruaril 2011 Norra vastu algatatud hagi (Kohtuasi E-5/11)

28.4.2011   
            
            
               ET
            
            
               Euroopa Liidu Teataja
            
            
               C 125/13
            
         EFTA järelevalveameti 24. veebruaril 2011 Norra vastu algatatud hagi
   (Kohtuasi E-5/11)
   2011/C 125/11
   EFTA järelevalveamet, Rue Belliard 35, 1040 Brüssel, Belgium, keda esindavad Xavier Lewis ja Ólafur Jóhannes Einarsson, algatas 24. veebruaril 2011 EFTA kohtus hagi Norra vastu.
   EFTA järelevalveamet taotleb, et EFTA kohus
   
               1.
            
            
               tuvastaks, et olles jätnud ettenähtud tähtajaks võtmata:
               
                           a)
                        
                        
                           EMP lepingu XIII lisa V peatüki punktis 56oa viidatud õigusakti (Euroopa Parlamendi ja nõukogu määrus (EÜ) nr 1406/2002, 27. juuni 2002, millega luuakse Euroopa Meresõiduohutuse Amet), mida on kohandatud EMP lepinguga selle protokolli nr 1 alusel, ja
                        
                     
                           b)
                        
                        
                           EMP lepingu XIII lisa V peatüki punktis 56oa viidatud õigusakti (Euroopa Parlamendi ja nõukogu määrus (EÜ) nr 2038/2006, 18. detsember 2006, Meresõiduohutuse Ameti laevareostuse vastase tegevuse mitmeaastase rahastamise ja määruse (EÜ) nr 1406/2002 muutmise kohta), mida on kohandatud EMP lepinguga selle protokolli nr 1 alusel, siseriiklikku õiguskorda ülevõtmiseks vajalikud meetmed, ei ole Norra Kuningriik täitnud EMP lepingu artiklist 7 tulenevaid kohustusi;
                        
                     
         
               2.
            
            
               kohustaks Norra Kuningriiki kandma menetluskulud.
            
         
      Õiguslik ja faktiline taust ning hagi toetuseks esitatud asjaolud:
   
   
               —
            
            
               EFTA järelevalveamet on seisukohal, et Norra Kuningriik ei võtnud oma siseriiklikku õiguskorda üle määrusi (EÜ) nr 2038/2006 ja (EÜ) nr 1406/2002 EMP Ühiskomitee otsustega nr 52/2007 ja nr 81/20003 ettenähtud tähtaegadeks.
            
         
               —
            
            
               EFTA järelevalveamet on seisukohal, et Norra oleks pidanud võtma määrused (EÜ) nr 1406/2002 ja (EÜ) nr 2038/2006 oma siseriiklikku õiguskorda üle vastavalt rohkem kui seitse ning rohkem kui kolm ja pool aastat tagasi. Seepärast on EFTA järelevalveamet seisukohal, et Norra valitsusel on olnud rohkem kui piisavalt aega võtta kõnealuste määruste siseriiklikku õiguskorda ülevõtmiseks vajalikke meetmeid, ja et Norra valitsus ei ole täitnud EMP lepingu artiklist 7 tulenevaid kohustusi.